Numele Prințului Harry apare într-un proces-bombă de 30 de milioane de dolari intentat lui Sean "Diddy" Combs de către producătorul muzical Rodney "Lil Rod" Jones. Acesta l-a dat în judecată pe Diddy pentru "sex-trafficking parties" și spune că accesul vedetei la Ducele de Sussex și la alte celebrități i-a sporit "legitimitatea".
Prințul Harry a fost menționat în documentele judecătorești din SUA în care se afirmă că Sean "Diddy" Combs a abuzat sexual bărbați și femei, dezvăluie MailOnline.
Avocații lui Lil Rod susțin că oaspeții au fost atrași de presupusele petreceri de trafic sexual ale lui Diddy din cauza "accesului său la celebrități precum sportivi celebri, personalități politice, artiști, muzicieni și demnitari internaționali precum Prințul Harry", arată o serie de documente depuse în instanță la New York.
William și Harry i-au întâlnit pe P Diddy și Kanye West la o petrecere post-concert organizată de Prinți pentru a le mulțumi tuturor celor care au participat la "Concertul pentru Diana" de pe stadionul Wembley" în 2007.
Cu toate acestea, prințul de Wales nu este numit în documentele instanței.
"Lil Rod", care a produs nouă melodii în albumul lui Diddy din 2023 "The Love Album: Off the Grid", spune că i s-a ordonat să recruteze prostituate și să facă sex cu ele pentru plăcerea vedetei la petrecerile sale. El mai spune că mogul hip-hop l-a agresat sexual.